CELEX: 62015TN0139
Language: et
Date: 2015-03-27 00:00:00
Title: Kohtuasi T-139/15: 27. märtsil 2015 esitatud hagi – Ungari versus komisjon

8.6.2015   
            
            
               ET
            
            
               Euroopa Liidu Teataja
            
            
               C 190/17
            
         27. märtsil 2015 esitatud hagi – Ungari versus komisjon
   (Kohtuasi T-139/15)
   (2015/C 190/20)
   Kohtumenetluse keel: ungari
   
      Pooled
   
   
      Hageja: Ungari (esindajad: M. Z. Fehér, G. Koós ja A. Pálfy)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada osaliselt komisjoni 16. jaanuari 2015. aasta rakendusotsus (EL) 2015/103, mille kohaselt Euroopa Liidu rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, osas, kus Ungari puhul jäetakse liidu rahastamise alt välja 1 1 7 09  400 eurot seoses suhkru ümberkorraldusfondiga;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks vaidlustab hageja (tuginedes otsusele) kohustuse, mis komisjoni sõnul kehtib, kuid mis ei esine otsesõnu kohtuotsuses SFIR jt (C-187/12–C-189/12, EU:C:2013:737), mille kohaselt nimetatud kohtuotsuses sätestatud erandite kohaldamise hindamise puhul on määravaks hetkeks see hetk, kui esitati taotlus abi kohta, mida vaidlustatud otsuses esitatud väljajätmine puudutas. Hageja sõnul läheb selline järeldus esiteks vastuollu ümberkorraldusprogrammi ülesehitusega ja teiseks ei võta sugugi arvesse suhkrutootmise hooajalisust ning seab kahtluse alla erandite praktilise kohaldatavuse.
   Hageja väidab lisaks, et isegi kui komisjoni õiguslik tõlgendus osutub õigeks, oleks komisjoni toiminud õiguspäraselt – võttes arvesse tõlgendamisraskusi ja ebakindlust seoses ümberkorraldusabi puudutavate õigusnormidega, eelkõige silohoidlate kvalifitseerimist –, kui ta oleks vähendanud liidu rahastamise alt välja jäetud summat, võttes arvesse tõlgendamisraskusi, mis võivad liidu õiguses tekkida, või jätta kogu see summa liidu rahastamise alla.